Top 10 legszebb látnivaló Cipruson

Cipruson annyi látnivaló van, hogy nehéz kiválasztani azt a tizet, ami a legszebb. Lehetne 100 is vagy több.  Van ezek között olyan hely, ami közel áll a szívemhez. Nekem a legnagyobb "szerelmem" Cipruson a tenger és a csodálatos tengerpartok, legyen nyár vagy tél.

Jöjjön tehát a top 10 legszebb látnivaló Cipruson, a Tripadvisor oldalon állították fel ezt a sorrendet.

1. Kato Paphos Archeological Park

A Kato Paphos Régészeti Park Paphos legfontosabb látnivaló közé tartozik és a Tripadvisor-on is ezt választották Ciprus - talán - egyik legfontosabb és legérdekesebb látnivalójának.

2. Church of Profitis Elias

Egy hegytetőn áll ez a helyes kis templom, pontosan 145 lépcső vezet ide fel. A kilátás lélegzetelállítóan szép innen.

3. St. Hilarion Castle

Észak-Cipruson található ez a csodálatos vár. Mindenképpen érdemes kényelmes cipőben útnak indulni, mert ez a felfelé vezető út elég meredek. Minden fáradságot megér a túra, mert a kilátás innen is különlegesen szép.

4. Fig Tree Bay

Sokak szerint Ciprus legszebb strandja, Protaras közvetlen közelében található.  Nyáron elég zsúfolt, de mindenképpen megér egy kirándulást. A víz kristálytiszta, a homok hófehér - kell ennél több? :)

5. Kourion

Egy másik csodálatos régészeti park különleges mozaikokkal és kilátással. Kourion 19 km-re fekszik Limassoltól. Az amfiteátrum nekünk nagyon tetszett. Érdemes pár órát rászánni, mert hatalmas területen fekszik.

6. Saint Lazarus Church

Larnakában az óváros szívében található ez a nagyon szép, a kilencedik században épült templom. 890-ben Szent Lázár testét itt találták meg és ezután Konstantinápolyba vitték, majd Marseillesbe. Ma már csak az üres szarkofág van a templomban.

7. Bellapais Monastery

Észak-Cipruson található a Bellapais apátság. Egy hegytetőre épült és a kilátás csodálatos a környező vidékre. Sokszor tartanak itt koncerteket is.

8. Nissi Beach

Ciprus legnépszerűbb strandja Ayia Napán Nissi Beach. A bulihangulat egész nyáron biztosított.

9. Ayios Neophytos Monastery

Paphostól mindössze 10 km-re fekszik a kolostor, de mindenképpen megér egy kirándulást, mert teljesen más képet mutat itt a táj, mint Kato Paphos.

10. Makronissos Beach

Sokan még Nissi Beach-nél is jobb strandnak tartják. Gyönyörű homokos és sekély tengerpart, tökéletes kisgyerekes családoknak is.

Nos, ez volt a 10 legszebb ciprusi látnivaló. A kommentekben légy szíves írd meg, hogy Neked, mi a kedvenc helyed Cipruson.

Autóbérlés Cipruson >>

Szállás Cipruson