Ezt nem hiszem el - havazás Cipruson

Hihetetlenül hangzik, de ma nagyon hideg reggelre ébredtünk. Még a kis gázpalackunk is úgy döntött, hogy ma reggelre fog kifogyni, így családunk legidősebb férfitagja elindult a benzinkúthoz, hogy a hőn áhított meleget adó kis szerkezetünk újra üzemeljen. De nem is ez a lényeg, hanem az, hogy még Ciprus mediterrán részén is esett a hó ma délelőtt (nem is egyszer, hanem többször), no nem annyi, hogy hóembert építsünk, de elég hideg van ahhoz, hogy a ciprusi házak - ezeket nem télre tervezték - nagyon hidegek legyenek. Szinte éjjel-nappal fűtünk és 19 foknál nem igazán lesz melegebb. A házunk hőtérképére azért kíváncsi lennék (vagy inkább nem, mert megrémisztene).

A Troodos-hegységben már pár napja több utat lezártak. Csak terepjárókat engednek fel, azokat is csak hólánccal, ez tulajdonképpen teljesen normális, viszont nálunk ez nem "normális", mert mediterrán területeken nem esik hó. A meteorológusok szerint 150 éve nem volt ilyen hideg Cipruson. Szerencsére nálunk gyorsan változik az idő, így nem kell attól tartani, hogy tartósan ilyen idő lesz, de vicces volt ma látni Paphoson, hogy mindenki nagykabátban, sapkában és csizmában járkál. Benéztünk kis N-nel a Mall-ba és tele volt angol nyugdíjasokkal, akik oda mentek melegedni, meg beszélgetni az időjárásról. :)

Láttunk pár autót - akik valószínűleg a környező hegyekben laknak - amiknek a szélvédőjén volt hó is. A kis N nagyon élvezte és még meg is hógolyózott minket. :)

Most pedig jöjjön pár kép erről a "csodálatos időjárásról" - ilyen a ciprusi tél:

Egy kedves ismerősünk - akik kb. 34 km-re laknak tőlünk, kicsit fentebb a hegyekben - erre a látványra ébredtek ma reggel. A hóborított medence partja, havas pálmafák és narancsfák - nincs is ennél szebb látvány Cipruson :)

Ez pedig egy másik háznál készült: