Ciprusi programok - Pafos2017 nyitóünnepség

Olyan szerencsében volt részünk, hogy láthattuk és önkéntesként részt is vehettünk a Pafos2017 kulturális főváros programsorozat nyitóünnepségén. Egyszerűen lenyűgöző volt, de nem véletlen, hiszen már 2 éve készültek rá. A zene, a szövegek, a tánc, a koreográfia, a pirotechnika mind összhangban volt. Annak ellenére, hogy az éve leghidegebb éjszakája volt nagyon sokan kilátogattak erre a jeles és a város életének meghatározó ünnepségére. Szerintem - és mások szerint is - nagyon jól sikerült. Méltó kezdete ez a nyitóünnepség a 2017-es év fontos kulturális programjainak. Ha Cipruson jártok, Pafoszt semmiképpen se hagyjátok ki, ide is érdemes ellátogatni.

A képeket ott készítettem. A videót pedig a Pafos2017-et szervező Open Factory-nak köszönhetjük. Nézzétek meg, érdemes.

És akik nélkül nem jöhetett volna létre: Phedonas Phedonos Paphos polgármestere (középen), tőle balra Dr. Christos Patsalides a Pafos2017 elnöke.

Egy rövid videó összefoglaló a megnyitóról, nézzétek meg. Egyébként a műsor 1 órás volt.