Karnevál Paphoson - ciprusi programok

Szinte minden évben karneválozunk. Idén sem maradhatott ki, főleg, hogy felvonultunk a kisfiunk óvodájával és iskolájával. Most szerencsére nem kellett annyit várakoznunk, mint tavaly és még az időjárás is nagyon kegyes volt hozzánk. Kellemes, napsütéses idő volt és sok turista és helyi gyűlt össze, hogy megnézze a felvonulást. Mi nagyon élveztük, jó volt a hangulat, sütött a nap, hát kell ennél több? :)

Ilyenkor az összes iskola, óvoda és mindenféle tánccsoport és sportegyesület összegyűlik, hogy együtt ünnepeljék a karnevált. Rengeteg kisgyerek volt, de azért a szülők is felöltöztek. Nézzétek meg a képeket, szerintem jól sikerültek :)