Karneváloztunk Limassolban - ciprusi ünnepek

A február karneváli hónap egész Cipruson. Nekünk olyan szerencsében volt részünk, hogy idén ellátogathattunk Limassolba és megnézhettük a szenzációs, színes és boldog ünnepet, a karnevált. Cipruson a legnagyobb és a legszebb a limassoli, ráadásul még nincs tömeg sem, mert olyan hosszú úton halad a felvonulás, hogy bőven akad hely mindenkinek.

Vendégeink is voltak - az unokatestvérem és a férje (akinek ezt a sok szép képet köszönhetjük). Ők is nagyon élvezték. Nekünk már nem ez volt az első, mert tavaly már megnéztük a paphosit, az viszont nem volt ilyen szuper. Inkább helyi - állami és magán - óvodák és iskolák vonultak fel. Limassolban a város apraja-nagyja résztvett az ünneplésben.

A legjobban az tetszett, hogy mindenki önfeledten tudott ünnepelni. A gyerekektől az apukákig mindenki jelmezbe öltözött és nagyon komolyan is vették. Biztosan, hogy hosszú ideig készültek a felvonulásra, mert rengeteg - néhány bonyolult - jelmez is elkészült. Több, mint 100 csoport volt, aki felvonult és délután egytől ötig tartott az ünneplés.

Nagyon jól éreztük magunkat és még az idő is kedvező volt. A képek szerintem magukért beszélnek!

és a személyes kedvencünk :D